Page:Gospel of Saint John in West-Saxon.djvu/113

xii, 25] 19. Đā Pharisei cwǣdon betwux him sylfon, Wē gesēoð þæt wē nān þing ne fremiað; nū wyle eall middaneard æfter him.

20. Sume ðā wǣron hǣðene þe fōron þæt hig woldon hī gebiddan on ðām frēolsdæge;

21. ðā genēalǣhton tō Philippe, sē wæs of þǣre Galileiscean Bethsaida, and hī bǣdon hine, and cwǣdon, Lēof, wē wyllað gesēon þone Hǣlend.

22. Đā ēode Philippus and sǣde hit Andree; and eft Andreas and Philippus hit sǣdon þām Hǣlende.

23. Sē Hǣlend him andswarode and cwæð, Sēo tīd cymð þæt mannes Sunu by geswutelod.

Ðys [godspel] sceal on tȳwesdæg on þǣre palmwucan.

24. Sōðlīce ic secge ēow, Þæt hwǣtene corn wunað āna, būton hyt fealle on eorpan and sȳ dēad; gif hit [bið] dēad, hit bringð mycelne wæstm.

25. Sē þe lufað his sāwle forspilþ hig; and sē þe hataþ his sāwle on þison middanearde gehylt hī on ēceon līfe.